CELEX: 62014TN0418
Language: fi
Date: 2014-05-25 00:00:00
Title: Asia T-418/14: Kanne 25.5.2014 – Sina Bank v. neuvosto

25.8.2014   
            
            
               FI
            
            
               Euroopan unionin virallinen lehti
            
            
               C 282/40
            
         Kanne 25.5.2014 – Sina Bank v. neuvosto
   (Asia T-418/14)
   2014/C 282/53
   Oikeudenkäyntikieli: englanti
   
      Asianosaiset
   
   
      Kantaja: Sina Bank (Teheran, Iran) (edustajat: asianajajat B. Mettetal ja C. Wucher-North)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston uudelleen tarkastelun jälkeen tekemän paatoksen, joka sisältyy 15.3.2014 päivättyyn ilmoitukseen henkilöille ja elimille, joita neuvoston päätöksessä 2010/413/YUTP (1) ja Iraniin kohdistuvista rajoittavista toimenpiteistä annetussa neuvoston asetuksessa (EU) N:o 267/2012 (2) säädetyt rajoittavat toimenpiteet koskevat, ja jonka mukaan neuvoston päätöksen 2010/413/YUTP ja neuvoston asetuksen (EU) N:o 267/2012 vaikutukset koskevat edelleen kantajaa suoraan
            
         
               —
            
            
               kumoamaan neuvoston asetuksen (EU) N:o 267/2012 liitteessä IX olevan I.B.8 kohdan silta osin kuin sen vaikutukset koskevat edelleen kantajaa suoraan 15.3.2014 päivätyssä ilmoituksessa todetulla tavalla
            
         
               —
            
            
               velvoittamaan neuvoston korvaamaan omien oikeudenkäyntikulujensa lisäksi kantajan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäisen kanneperusteen mukaan neuvoston uudelleen tarkastelun jälkeen tekemällä päätöksellä, joka sisältyy 15.3.2014 päivättyyn ilmoitukseen, loukataan menettelyllisiä vaatimuksia, jotka koskevat perusteluvelvollisuutta, puolustautumisoikeuksia ja oikeutta tehokkaaseen oikeussuojaan.
            
         
               2.
            
            
               Toisen kanneperusteen mukaan Sina Bank ei ole liityksissä ”Daftariin” eikä osallistu valtion niin sanottujen strategisten etujen tai sen ydinohjelman rahoitukseen. Näin ollen olennaiset edellytykset toimijan nimeämiseksi riidanalaisessa toimessa tarkoitetulla tavalla eivät täyty Sina Bankin osalta, ja/tai neuvosto teki ilmeisen arviointivirheen ratkaistessaan sitä, täyttyvätkö nuo edellytykset. Neuvosto myös sovelsi väärää testiä.
            
         
      (1)  Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 tehty neuvoston päätös (EUVL L 195, s. 39)
   
      (2)  Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23.3.2012 annettu neuvoston asetus (EU) N:o 267/2012 (EUVL L 88, s. 1).